cyanic-selkie/wikianc huggingface dataset:
Πρόβιντενς Στιμρόλερς
Οι Στιμρόλερς κατέχουν το ρεκόρ λιγότερων νικών σε μία σεζόν στο NBA. Αυτό συνέβη την περίοδο 1947–48, όταν κέρδισαν μόλις σε 6 από τα 48 παιχνίδια (ποσοστό 12,5%). Ωστόσο, το ρεκόρ για το χαμηλότερο ποσοστό νικών στην ιστορία του πρωταθλήματος κατέχουν οι Σάρλοτ Μπόμπκατς με 10,6% την περίοδο 2011-12.
Επίσης, κατά τη διάρκεια της περιόδου 1947–48, ο προπονητής Νατ Χίκι αγωνίστηκε ως παίκτης για δύο παιχνίδια, εκ των οποίων το δεύτερο ήταν δύο ημέρες πριν από τα 46α γενέθλιά του. Έγινε έτσι ο γηραιότερος παίκτης στην ιστορία του NBA μέχρι σήμερα.
Η ομάδα αγωνίστηκε για τρεις περιόδους, πριν αποσυρθεί το 1949. Σημείωσε συνολικά 46 νίκες και 122 ήττες, ενώ δεν προκρίθηκε ποτέ στα Playoffs.
Εξωτερικοί σύνδεσμοι
Κατηγορία:Ανενεργές ομάδες του NBA Κατηγορία:Ομάδες του BAA Κατηγορία:Ιδρύσεις αθλητικών συλλόγων το 1946 Κατηγορία:Ιδρύσεις ομάδων καλαθοσφαίρισης το 1946
Γενικό Νοσοκομείο Πατρών ο Άγιος Ανδρέας
Το Γενικό Νοσοκομείο Πατρών «Άγιος Ανδρέας» είναι το δεύτερο μεγαλύτερο νοσοκομείο στην Πάτρα και ένα από τα μεγαλύτερα στην Πελοπόννησο με συνολική χωρητικότητα άνω των 400 κλινών. Αποτελεί μια πλήρως εξοπλισμένη υγειονομική μονάδα που παρέχει υπηρεσίες πρωτοβάθμιας και δευτεροβάθμιας περίθαλψης. Το νοσοκομείο συνολικά αποτελείται από 5 κτίρια εκ των οποίων τα 3 βρίσκονται πλησίον. Υπάγεται στην 6η Υγειονομική Περιφέρεια Πελοποννήσου, Ιονίων Νήσων, Ηπείρου και Δυτικής Ελλάδος.
Λειτούργησε πρώτη φορά σαν Δημοτικό Νοσοκομείο Πατρών την 1 Ιανουαρίου 1872 και μετανομάστηκε στην σημερινή του ονομασία κατά την μεταφορά του στο σημερινό κτίριο.
Το κύριο πολυώροφο κτίριο του νοσοκομείου (χτισμένο το 1973) χτυπήθηκε από σεισμό το καλοκαίρι του 2008. Το ανακαινισμένο πλέον επταόροφο κτίριο εγκαινιάστηκε τελικά τον Ιούλιο του 2017 μετά από 3 χρόνια εργασιών. Το 2011 ολοκληρώθηκε η κατασκευή μιας νέας πτέρυγας (διώροφο κτίριο). Επιπλέον, το κεντρικό κτίριο αναβαθμίζεται συνεχώς με νέο ιατρικό και ξενοδοχειακό εξοπλισμό.
Τον Ιανουάριο του 1997, ο Πρόεδρος της Δημοκρατίας Κωνσταντίνος Στεφανόπουλος και ο Υπουργός Υγείας επισκέφθηκαν το νοσοκομείο για τα εγκαίνια νέας πτέρυγας και της βιβλιοθήκης.
Κατηγορία:Κτίρια και κατασκευές στην Πάτρα Κατηγορία:Νοσοκομεία στην Ελλάδα
1I/Οουμουαμούα
Το 1I/Οουμουαμούα [1I/Oumuamua αναφερόμενο και ως 1I/2017 U1, 1I/2017 U1 (ʻOumuamua) ή απλά ως Οουμουαμούα και πιο πριν με τα διακριτικά C/2017 U1 (PanSTARRS) και A/2017 U1] είναι ουράνιο σώμα που θεωρείται, με βάση την εκκεντρότητα της τροχιάς του, ότι προέρχεται από έξω από το Ηλιακό Σύστημα. Είναι το πρώτο αντικείμενο που επιβεβαιώθηκε ότι έχει εξωηλιακή προέλευση. Το Οουμουαμούα εντοπίστηκε από τον Ρόμπερτ Γουέρικ στις 19 Οκτωβρίου 2017, μετά από παρατηρήσεις με το τηλεσκόπιο Pan-STARRS 1 στη Χαβάη, καθώς περνούσε από το ηλιακό μας σύστημα. Είχε αρχίσει ήδη να απομακρύνεται από τον Ήλιο τη στιγμή της ανακάλυψης.
Το Οουμουαμούα είναι ένα μικρό αντικείμενο που εκτιμάται ότι έχει μήκος μεταξύ 100 και 1.000 μέτρων, με το πλάτος και το πάχος του να εκτιμάται ότι κυμαίνεται μεταξύ 35 και 167 μέτρων. Έχει κόκκινο χρώμα, παρόμοιο με τα αντικείμενα στο εξωτερικό Ηλιακό Σύστημα. Παρά την κοντινή του προσέγγιση στον Ήλιο, ο Οουμουαμούα δεν έδειξε σημάδια ότι είχε κώμη. Έχει επιδείξει μη βαρυτική επιτάχυνση, πιθανώς λόγω εκροής αερίων ή ώθησης από την πίεση της ηλιακής ακτινοβολίας. Το 2021 παρουσιάστηκε η θεωρεία ότι είναι ένα κομμάτι πάγου αζώτου, με παρόμοια σύσταση με τον Πλουτώνα.
Ένα επιπλέον εξωηλιακό αντικείμενο ανακαλύφθηκε το 2019 και ονομάστηκε 2I/Μπορίσοφ.
Ονοματολογία
Το όνομα Oumuamua προέρχεται από τη λέξη της γλώσσας της Χαβάης ʻou.mua.mua. Το όνομα καθορίστηκε από την Pan-STARRS σε συνεννόηση με τους Ka‘iu Kimura και Larry Kimura του Πανεπιστημίου της Χαβάης στο Χίλο.
Τροχιά
Η υψηλή εκκεντρότητα του Οουμουαμούα δείχνει ότι δεν επηρεάστηκε ποτέ από τη βαρύτητα του Ηλιακού Συστήματος και ότι προήλθε από το διαστρικό διάστημα με υψηλή ταχύτητα εισόδου. Επί τη βάσει παρατηρήσεων 29 ημερών, η εκκεντρότητα της τροχιάς του Οουμουαμούα είναι 1,20, η μεγαλύτερη που είχε παρατηρηθεί στο ηλιακό σύστημα μέχρι εκείνη τη στιγμή. Το προηγούμενο ρεκόρ ήταν για τον κομήτη C/1980 E1, που είχε εκκεντρότητα κατά την έξοδο από το Ηλιακό Σύστημα περίπου 1,057, την οποία όμως απέκτησε έπειτα από κοντινή προσέγγιση στον Δία (η εκκεντρότητα κατά την είσοδο ήταν μικρότερη του 1).
Παρατηρήσεις
Οι παρατηρήσεις και τα συμπεράσματα σχετικά με την τροχιά του Οουμουαμούα προέκυψαν κυρίως από το τηλεσκόπιο Pan-STARRS1. και το Τηλεσκόπιο Καναδά-Γαλλίας-Χαβάης. Οι παρατηρήσεις για τη σύσταση και το σχήμα προέκυψαν από το Πολύ Μεγάλο Τηλεσκόπιο, το Τηλεσκόπιο Gemini στη Χιλή και το τηλεσκόπιο Κeck II  στη Χαβάη. Οι παρατηρήσεις συγκεντρώθηκαν από τον Karen J. Meech, τον Ρόμπερτ Γουέρικ και συναδέλφους τους, και δημοσιεύθηκαν στις 20 Νοεμβρίου 2017 στο Nature.
Το Οουμουαμούα είναι μικρό και όχι πολύ φωτεινό. Δεν φάνηκε σε παρατηρήσεις από το STEREO HI-1A κοντά στο περιήλιο του στις 9 Σεπτεμβρίου 2017, περιορίζοντας τη φωτεινότητά του σε περίπου 13,5. Μέχρι τα τέλη Οκτωβρίου, το Οουμουαμούα είχε ήδη ξεθωριάσει σε περίπου εμφανές μέγεθος 23, και στα μέσα Δεκεμβρίου 2017, είχε γίνει πολύ αχνό και κινούνταν πολύ γρήγορα για να μελετηθεί ακόμη και από τα μεγαλύτερα επίγεια τηλεσκόπια. Το Οουμουαμούα έχει κοκκινωπή απόχρωση και ασταθή φωτεινότητα, τα οποία είναι χαρακτηριστικά των αστεροειδών. Το Διαστημικό Τηλεσκόπιο Σπίτζερ παρατήρησε το αντικείμενο και έθεσε στενά όρια για την εξάχνωση μορίων με βάση τον άνθρακα και έδειξε ότι το Οουμουαμούα έχει τουλάχιστον δέκα φορές μεγαλύτερη ανακλαστικότητα απ' ότι ένας τυπικός κομήτης. Το ραδιοτηλεσκόπιο του Ινστιτούτου SETI εξέτασε το Ομουαμούα, αλλά δεν εντόπισε ασυνήθιστες ραδιοεκπομπές.
Στις 27 Ιουνίου 2018, οι αστρονόμοι ανέφεραν μια μη βαρυτική επιτάχυνση στην τροχιά του Οουμουαμούα, δυνητικά συμβατή με μια ώθηση από την πίεση της ηλιακής ακτινοβολίας. Η προκύπτουσα αλλαγή στην ταχύτητα κατά την περίοδο που πλησίαζε την πλησιέστερη προσέγγισή του στον ήλιο αθροίστηκε σε περίπου 17 μέτρα ανά δευτερόλεπτο. Οι αρχικές εικασίες ως προς την αιτία αυτής της επιτάχυνσης έδειχναν την εξάχνωση αερίου με τρόπο παρόμοιο με ένα κομήτη, όπου οι πτητικές ουσίες μέσα στο αντικείμενο εξατμίζονται καθώς ο Ήλιος θερμαίνει την επιφάνειά του. Παρόλο που δεν παρατηρήθηκε τέτοια ουρά αερίων μετά το αντικείμενο, οι ερευνητές εκτίμησαν ότι αρκετή εξάχνωση μπορεί να αύξησε την ταχύτητα του αντικειμένου χωρίς τα αέρια να είναι ανιχνεύσιμα. Μια κριτική επανεκτίμηση της υπόθεσης της εξάτμισης υποστήριξε ότι, αντί για την παρατηρούμενη σταθερότητα της περιστροφής του Οουμουαμούα, η εξάχνωση θα είχε προκαλέσει την ταχεία αλλαγή της περιστροφής του λόγω του επιμήκους σχήματός του, με αποτέλεσμα το αντικείμενο να γίνει κομμάτια.
Ενδείξεις για την προέλευση
Το Οουμουαμούα φαίνεται να προέρχεται περίπου από την κατεύθυνση του Βέγα, στον αστερισμό Λύρα. Τον Σεπτέμβριο του 2018, οι αστρονόμοι περιέγραψαν διάφορα πιθανά αστρικά συστήματα από τα οποία μπορεί να προήλθε το Οουμουαμούα.
Είναι άγνωστο πόσο καιρό το αντικείμενο ταξιδεύει ανάμεσα στα αστέρια. Το Ηλιακό Σύστημα είναι πιθανότατα το πρώτο πλανητικό σύστημα που το Οουμουαμούα έχει συναντήσει από κοντά από τότε που εκτινάχθηκε από το αστρικό σύστημα όπου δημιουργήθηκε, πιθανώς αρκετά δισεκατομμύρια χρόνια πριν. Εικάζεται ότι το αντικείμενο μπορεί να έχει εκτοξευθεί από ένα αστρικό σύστημα σε μια από τις τοπικές ομάδες νεαρών άστρων (συγκεκριμένα, της Τρόπιδος ή της Περιστεράς) σε μια περιοχή περίπου 100 παρσέκ μακριά, περίπου 45 εκατομμύρια χρόνια πριν. Οι ομάδες Τρόπιδος και Περιστεράς βρίσκονται τώρα πολύ μακριά στον ουρανό από τον αστερισμό της Λύρας, την κατεύθυνση από την οποία προήλθε το Οουμουαμούα όταν εισήλθε στο Ηλιακό Σύστημα. Άλλοι έχουν υποθέσει ότι εκτοξεύτηκε από ένα σύστημα λευκού νάνου και ότι τα πτητικά του χάθηκαν όταν το μητρικό του αστέρι έγινε ερυθρός γίγαντας. Πριν από περίπου 1,3 εκατομμύρια χρόνια, το αντικείμενο μπορεί να έχει περάσει σε απόσταση 0,16 παρσέκ (0,52 έτη φωτός) από το κοντινό αστέρι TYC 4742-1027-1, αλλά η ταχύτητά του είναι πολύ υψηλή για να έχει προέλθει από αυτό το αστρικό σύστημα και πιθανώς μόλις πέρασε μέσα από το νέφος του Όορτ του συστήματος με σχετική ταχύτητα περίπου 15 km/s (54.000 km/h). Μια πιο πρόσφατη μελέτη (Αύγουστος 2018) που χρησιμοποιεί την Έκδοση Δεδομένων Gaia 2 επικεντρώθηκε στις πιθανές προηγούμενες κοντινές συναντήσεις και έχει εντοπίσει τέσσερα αστέρια από τα οποία πέρασε το Οουμουαμούα σχετικά κοντά και με μέτρια χαμηλές ταχύτητες τα τελευταία εκατομμύρια χρόνια. Αυτή η μελέτη προσδιορίζει επίσης μελλοντικές στενές συναντήσεις του Οουμουαμούα στην εξερχόμενη τροχιά του από το ηλιακό σύστημα.
Τον Απρίλιο του 2020, οι αστρονόμοι παρουσίασαν ένα νέο πιθανό σενάριο για την προέλευση του αντικειμένου. Σύμφωνα με μια υπόθεση, το Οουμουαμούα θα μπορούσε να είναι ένα θραύσμα από έναν παλιρροϊκά διαταραγμένο πλανήτη. Ωστόσο, αυτό το σενάριο οδηγεί σε αντικείμενα σε σχήμα πούρου, ενώ «η καμπύλη φωτός του Οουμουαμούα υπονοεί σχήμα που μοιάζει με δίσκο.
Εμφάνιση, σχήμα και σύσταση
μικρογραφία|left|250px|Καλλιτεχνική απεικόνιση του Ομουαμούα, το οποίο μοιάζει να είναι ένα σκουροκόκκινο μεταλλικό ή πέτρινο αντικείμενο με μήκος 400 μέτρα. Τα φάσματα από το τηλεσκόπιο Χέιλ στις 25 Οκτωβρίου έδειξαν ότι έχει κόκκινο χρώμα που έμοιαζε με πυρήνες κομήτη ή με τρωικούς αστεροειδείς. Τα υψηλότερα φάσματα σήματος προς θόρυβο που καταγράφηκαν από το τηλεσκόπιο Γουίλιαμ Χέρσελ διαμέτρου 4,2 μέτρων αργότερα εκείνη την ημέρα και έδειξαν ότι το αντικείμενο ήταν χωρίς χαρακτηριστικά και με κόκκινο χρώμα σαν αντικείμενα της ζώνης Κάουπερ. Τα φάσματα που ελήφθησαν με το Πολύ Μεγάλο Τηλεσκόπιο την επόμενη νύχτα έδειξαν ότι η είχε παρόμοια χαρακτηριστικά σε μήκη κύματος κοντά στο υπέρυθρο. Το φάσμα του είναι παρόμοιο με αυτό των αστεροειδών τύπου D.
Το Οουμουαμούα δεν περιστρέφεται γύρω από τον κύριο άξονά του και η κίνησή του μπορεί να είναι μια μορφή ανατροπής. Αυτό εξηγεί τις διαφορετικές περιόδους περιστροφής που δημοσιεύτηκαν, όπως 8,10 ώρες (±0,42 ώρες ή ±0,02 ώρες ) από τους Bannister et al. and Bolin et al. με πλάτος καμπύλης φωτός 1,5–2,1 μεγέθη, ενώ οι Meech et al. ανέφερε μια περίοδο περιστροφής 7,3 ωρών και πλάτος καμπύλης φωτός 2,5 μεγεθών. Πιθανόν αυτή η παράδοξη κίνηση να είναι αποτέλεσμα σύγκρουσης στο αστικό σύστημα προέλευσης καθώς για να εξασθενήσει το απαιτούμενο χρονικό διάστημα είναι πολύ μεγάλο, τουλάχιστον ένα δισεκατομμύριο χρόνια.
Οι μεγάλες διακυμάνσεις της καμπύλης φωτός υποδεικνύουν ότι το Οουμουαμούα μπορεί να είναι οτιδήποτε από ένα εξαιρετικά επιμήκη αντικείμενο που μοιάζει με πούρο, συγκρίσιμο ή μεγαλύτερο από τα πιο επιμήκη αντικείμενα του Ηλιακού Συστήματος, έως ένα εξαιρετικά επίπεδο αντικείμενο, μια τηγανίτα ή επιπεδωμένο σφαιροειδές. Ωστόσο, το μέγεθος και το σχήμα δεν έχουν παρατηρηθεί άμεσα καθώς το Οουμουαμούα δεν φαινόταν ως κάτι μεγαλύτερο από μια σημειακή πηγή φωτός ακόμη και από τα πιο ισχυρά τηλεσκόπια. Ούτε η λευκαύγεια ούτε το τριαξονικό ελλειψοειδές σχήμα του είναι γνωστά. Αν έχει σχήμα πούρου, η αναλογία μακρύτερου προς βραχύτερο άξονα θα μπορούσε να είναι 5:1 ή μεγαλύτερη. Υποθέτοντας λευκαύγεια 10% (ελαφρώς υψηλότερη από την τυπική για τους αστεροειδείς τύπου D ) και μια αναλογία 6:1, το Οουμουαμούα έχει διαστάσεις περίπου 100 m–1.000 m × 35 m–167 m × 35 m–167 m  με μέση διάμετρο περίπου 110 μέτρα.
Οι παρατηρήσεις της καμπύλης φωτός υποδηλώνουν ότι το αντικείμενο μπορεί να αποτελείται από πυκνό πέτρωμα πλούσιο σε μέταλλα που έχει κοκκινίσει από εκατομμύρια χρόνια έκθεσης στις κοσμικές ακτίνες. Θεωρείται ότι η επιφάνειά του περιέχει θολίνες, οι οποίες είναι ακτινοβολημένες οργανικές ενώσεις που είναι πιο κοινές σε αντικείμενα στο εξωτερικό Ηλιακό Σύστημα και μπορούν να βοηθήσουν στον προσδιορισμό της ηλικίας της επιφάνειας. Αυτή η πιθανότητα συνάγεται από τον φασματοσκοπικό χαρακτηρισμό και το κοκκινωπό του χρώμα  και από τις αναμενόμενες επιπτώσεις της διαστρικής ακτινοβολίας. Παρά την μη παρατήρηση κόμης όταν πλησίασε τον Ήλιο, μπορεί να εξακολουθεί να περιέχει πάγο εσωτερικά, κρυμμένο από «έναν μονωτικό μανδύα που παράγεται από μακροχρόνια έκθεση σε κοσμικές ακτίνες».
Υποθέσεις προέλευσης
Έχει προταθεί ότι το Οουμουαμούα περιέχει σημαντική ποσότητα πάγου υδρογόνου. Αυτό θα έδειχνε ότι προέρχεται από τον πυρήνα ενός διαστρικού μοριακού νέφους, όπου μπορεί να υπάρχουν συνθήκες κατάλληλες για το σχηματισμό αυτού του υλικού. Η θερμότητα του Ήλιου θα προκαλούσε την εξάχνωση του υδρογόνου, το οποίο με τη σειρά του θα ωθούσε το σώμα. Η κόμη υδρογόνου που σχηματίζεται από αυτή τη διαδικασία θα ήταν δύσκολο να ανιχνευθεί από τηλεσκόπια στη Γη, καθώς η ατμόσφαιρα μπλοκάρει αυτά τα μήκη κύματος. Οι κανονικοί κομήτες πάγου νερού υφίστανται αυτό επίσης, ωστόσο σε πολύ μικρότερο βαθμό και με ορατό κόμη. Αυτό μπορεί να εξηγήσει τη σημαντική μη βαρυτική επιτάχυνση που υπέστη το Οουμουαμούα χωρίς να δείξει σημάδια σχηματισμού κόμης. Η σημαντική απώλεια μάζας που προκαλείται από την εξάχνωση θα εξηγούσε επίσης στο ασυνήθιστο σχήμα του αντικειμένου που μοιάζει με πούρο, συγκρίσιμο με το πώς μια πλάκα σαπουνιού γίνεται πιο λεπτή καθώς χρησιμοποιείται. Ωστόσο, αργότερα αποδείχθηκε ότι τα παγόβουνα υδρογόνου δεν μπορούν να σχηματιστούν από μικρούς κόκκους και ότι, για να μην εξατμιστούν κατά τη διάρκεια του ταξιδιού τους στο διαστρικό διάστημα, θα έπρεπε να σχηματιστεί περίπου 40 εκατομμύρια χρόνια πριν, στη στενή γειτονιά του ηλιακού συστήματος.
Το 2018 ερευνητές του Κέντρου Αστροφυσικής του Χάρβαρντ Σμιθσόνιαν υπέθεσαν ότι το Οουμουαμούα θα μπορούσε να είναι «ένας πλήρως επιχειρησιακός διαστημικός εξερευνητής που στάλθηκε σκόπιμα στη γειτονική περιοχή μας από έναν εξωγήινο πολιτισμό». Ειδικότερα σύμφωνα με τον καθηγητή Avi Loeb, ο Οουμουαμούα μετέβαλε την ταχύτητα του καθώς απομακρύνονταν από τον ήλιο χωρίς να εξατμιστεί υλικό της επιφάνειάς του όπως γίνεται με τους κομήτες, κάτι που σύμφωνα με τον Λεμπ σημαίνει ότι θα μπορούσε να είναι ένα είδος διαστημικού ηλιακού ιστίου ενός εξωγήινου σκάφους. Επίσης το μήκος του ήταν δεκαπλάσιο του πλάτους του, πράγμα αρκετά σπάνιο. Άλλοι επιστήμονες θεωρούν τα υπάρχοντα στοιχεία ανεπαρκή για να υποστηρίξουν μια τέτοια υπόθεση  και ότι η περιστροφή και ανατροπή στην κίνηση του αντικειμένου θα καθιστούσαν ένα ιστίο μη ικανό να παράγει επιτάχυνση.
Εξωτερικοί σύνδεσμοι
Κατηγορία:Αστεροειδείς Κατηγορία:Ανακαλύψεις του Pan-STARRS
Νιλς της Δανίας
thumb|right|250px|Νόμισμα με απεικόνιση του βασιλιά της Δανίας Νιλς Ο Νιλς της Δανίας (Niels af Danmark, 1065 – 25 Ιουνίου 1134) ήταν βασιλιάς της Δανίας (1104-1134). Ήταν ο νεώτερος από τους νόθους γιους του βασιλιά Σβεν Β΄ της Δανίας και ο πέμπτος από τους γιους του που ανέβηκε στο θρόνο, διαδέχθηκε τον τελευταίο ετεροθαλή αδελφό του Ερρίκο Α΄.
Γενικό Νοσοκομείο Αιγίου
Το Γενικό Νοσοκομείο Αιγίου, γνωστό και ως Γενικό Νοσοκομείο Ανατολικής Αχαΐας - Μονάδα Αιγίου είναι δημόσιο νοσοκομείο που βρίσκεται λίγα χιλιόμετρα έξω από την πόλη του Αιγίου στην Πελοπόννησο. Έχει χωρητικότητα 100 κλινών. Το νοσοκομείο εκτελεί τον μεγαλύτερο αριθμό λαπαροσκοπικών χειρουργείων στην Ελλάδα, ενώ πάνω από 50.000 άτομα εξετάζονται σε ετήσια βάση. Το συνολικό προσωπικό του νοσοκομείου ανήλθε σε 217 το 2013. Υποστηρίζει τη λειτουργία δύο τομέων. Ο τομέας της εσωτερικής ιατρικής (χωρητικότητας 50 κλινών) έχει τρία τμήματα: το παθολογικό, το καρδιολογικό και το παιδιατρικό. Ο χειρουργικός τομέας (χωρητικότητας 50 κλινών) έχει 6 τμήματα: Χειρουργικό, Μαιευτικό και Γυναικολογικό, Ορθοπεδικό, Ουρολογικό, Οδοντιατρικό και Αναισθησιολογικό.
Νιλς της Δανίας
Βασιλιάς της Δανίας
Ο Νιλς υποστήριξε με φανατισμό την αγιοποίηση του βασιλιά της Δανίας και ετεροθαλούς αδελφού του Κνούτου Δ΄ και υποστήριξε την διαδοχή του στον θρόνο της Δανίας από τον γιο του Μάγκνους Α΄ ο οποίος δολοφόνησε τον υποψήφιο μνηστήρα του θρόνου της Δανίας Κνούτο Λαβάρντ. Η βασιλεία του υποστηρίχθηκε από την εκκλησία. Δολοφονήθηκε κατά τη διάρκεια εμφυλίου πολέμου και τον διαδέχθηκε ο ανιψιός του Ερρίκος Β΄ της Δανίας. Ο Νιλς αναφέρεται για πρώτη φορά στην ιστορία όταν στάλθηκε να αντικαταστήσει τον αδελφό του Όλαφ Α΄ της Δανίας στην πόλη της Φλάνδρας (1086). Μετά τον θάνατο του αδελφού του Ερρίκου Α΄ τον Ιούλιο του 1103 κατά τη διάρκεια ταξιδιού του για προσκύνημα στους Αγίους Τόπους, εξελέγη βασιλιάς των Δανών και παντρεύτηκε την Μαργαρίτα Φρέντκουλλα, κόρη του βασιλιά της Σουηδίας Ίνγκε Α΄, η οποία ασκούσε πάνω του σημαντική επιρροή.
Γενικό Νοσοκομείο Αιγίου
Κατηγορία:Αίγιο Κατηγορία:Νοσοκομεία στην Ελλάδα
Νιλς της Δανίας
Εσωτερική πολιτική
Στην διάρκεια της βασιλείας του Νιλς η Δανία είχε εσωτερική ειρήνη, ενώ ο σύγχρονος ιστορικός του Ρόσκιλντανς τον περιγράφει ως ήπιο αλλά όχι ικανό βασιλιά. Ασχολήθηκε ιδιαίτερα με τις μεταρρυθμίσεις, κάνοντας διαχωρισμό στον στρατιωτικό και τον διοικητικό τομέα, ο οποίος ήταν υπεύθυνος για την συλλογή των φόρων. Τοποθέτησε μέλη του συγγενικού του περιβάλλοντος σε διοικητικές θέσεις συμπεριλαμβανόμενου του γαμπρού του Τζαρλ Ουμπ και των ανιψιών του Ερρίκου Β΄ και Κνούτου Λαβάρντ, γιων του αδελφού του Ερρίκου Α΄. Ο Νιλς υποστήριξε με φανατισμό την αγιοποίηση του Αγίου Κνούτου και είχε πολύ καλές σχέσεις με την εκκλησία δίνοντας πλούσια δώρα στην επισκοπή του Όντενσε και σε αντάλλαγμα η εκκλησία τον βοήθησε να ισχυροποιήσει την εξουσία του. Έκανε εκστρατεία εναντίον των Σλάβων συμμαχώντας με την Πολωνία. Ο Μάγκνους, γιος του Νιλς αυτοανακυρήχθη βασιλιάς της Σουηδίας ως Μάγκνους Α΄ της Σουηδίας.
Δολοφονία του ανιψιού του Κνούτου Λαβάρντ από τον γιο του Μάγκνους
Η πρώτη σύζυγος του Μάργκαρετ Φρένκουλλα πέθανε το 1128 και ο Νιλς παντρεύτηκε σε δεύτερο γάμο του την Ούλβχιλντ Χάακονσντοττερ, χήρα του βασιλιά της Σουηδίας Ίνγκε του Νεότερου, ενώ ο Μάγκνους κατέλαβε τον θρόνο της Σουηδίας (1130). Εμφύλιος πόλεμος ξέσπασε ύστερα από 26 χρόνια ειρήνης ανάμεσα στον ίδιο και τον γιο του Μάγκνους με τον ανιψιό του Κνούτο Λαβάρντ. Ο Κνούτος ήταν εξαιρετικά δημοφιλής και οι περισσότεροι τον ήθελαν για διάδοχο του θρόνου, κάτι που ενόχλησε έντονα τον Νιλς. Στις 7 Ιανουαρίου 1131 ο Μάγκνους δολοφόνησε τον Κνούτο στο Χάραλντστεντ βόρεια του Ρίνγκστεντ και ο ίδιος ο Νιλς αρχικά παρίστανε ότι δεν συμφωνεί με την δολοφονία, αλλά τελικά πήρε το μέρος του γιου του. Ο Νιλς είχε μια ισχυρή βάση στην Γιουτλάνδη, ενώ με την απόφαση του για την υποταγή της αρχιεπισκοπής του Λουντ στην Γερμανική αρχιεπισκοπή του Αμβούργου-Βρέμης απέκτησε και την υποστήριξη της Αγίας Ρωμαϊκής Αυτοκρατορίας. Ο αρχιεπίσκοπος του Λουντ Άσσερ αντέδρασε σε αυτή την απόφαση του Νιλς υποστηρίζοντας τον Ερρίκο.
Δολοφονία του Νιλς και του γιου του
Τον Ιούνιο του 1134 μαζί με τον γιο του Μάγκνους στρατοπέδευσε στη Σκάνια έτοιμος να έρθει σε σύγκρουση με τις δυνάμεις του Ερρίκου και του Χάραλντ Κέσγε, ετεροθαλών αδελφών του δολοφονημένου Κνούτου Λαβάρντ. Ο Νιλς και ο γιος του Μάγκνους δέχθηκαν αιφνίδια επίθεση από μια ομάδα Γερμανών ιππέων στη μάχη του Φόντεβικ, όπου ο Μάγκνους σκοτώθηκε, αλλά ο πατέρας του κατόρθωσε να δραπετεύσει. Ο Νιλς προσπάθησε να διαφύγει στον σύμμαχό του Γερμανό αυτοκράτορα Λοθάριο Γ΄, αλλά πέρασε από το Σλέσβιχ, την πόλη του Κνούτου Λαβάρντ, αγνοώντας τις προειδοποιήσεις να την αποφύγει. Στο Σλέσβιχ χαιρετήθηκε με τους κληρικούς, αλλά τελικά σκοτώθηκε από το εξαγριωμένο πλήθος πριν φτάσει στα ανάκτορα. Τον διαδέχθηκε ο Ερρίκος ως Ερρίκος Β΄ της Δανίας.
Οικογένεια
Νυμφεύτηκε τη Μαργαρίτα Φρένκουλλα των Στένκιλ, κόρη του Ίνγκε Α΄ της Σουηδίας. Δεν απέκτησαν απογόνους.
Το 1128/29 απεβίωσε η Μαργαρίτα και ο Νιλς έκανε δεύτερο γάμο με την Ούλβχιλντ των Τγιόττα, κόρη του Χάακον Φίννσον, μεγιστάνα της Νορβηγίας και είχε τέκνα:
Εξωτερικοί σύνδεσμοι
Κατηγορία:Βασιλείς της Δανίας Κατηγορία:Οίκος των Έστριντσεν
Καρλίνγκ (Μοζέλ)
Το Καρλίνγκ (Κάρλινγκεν) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Παραπομπές
Κατηγορία:Κοινότητες της Μοζέλ
Squid
Το Squid (μεταφράζεται από τα Αγγλικά ως καλαμάρι) είναι διακομιστής μεσολάβησης (web proxie) και αυτόματος μηχανισμός (daemon) δημιουργίας κρυφής μνήμης σε μια ιστοσελίδα (web cache). Έχει διάφορες χρήσεις, ανάμεσα στις οποίες είναι η επιτάχυνση ενός διακομιστή εξυπηρέτησης ιστοσελίδων (web server) με τη λειτουργία κρυφής μνήμης στα συχνά αιτήματα ιστοσελίδων, DNS και λοιπών αιτημάτων, όταν μια ομάδα χρηστών μοιράζεται τους ίδιους δικτυακούς πόρους. Το Squid μπορεί να χρησιμοποιηθεί ως ασπίδα ασφαλείας, φιλτράροντας την κίνηση. Αν και το Squid χρησιμοποιείται κυρίως για αιτήματα μεταφοράς ιστοσελίδων (με το πρωτόκολλο http) αλλά και μεταφορές αρχείων (με το πρωτόκολλο ftp), έχει τη δυνατότητα να υποστηρίξει (με περιορισμούς) και διάφορα άλλα πρωτόκολλα όπως το TLS, SSL, Internet Gopher αλλά και το https.
Το Squid είχε αρχικά σχεδιαστεί να τρέχει σε συστήματα τύπου Unix, αλλά σήμερα τρέχει και σε λειτουργικά τύπου Windows. Το λογισμικό είναι ελεύθερο και διανέμεται με τη Γενική Άδεια Δημόσιας Χρήσης GNU.
Το λογισμικό αυτό χρησιμοποιείται από ίδρυμα της Βικιπαίδειας στη λειτουργία της βικιπαίδειας.
Εξωτερικοί σύνδεσμοι
Κατηγορία:Διαδίκτυο
Φρέσνο (Καλιφόρνια)
thumb|250px|Το κέντρο του Φρέσνο Το Φρέσνο (αγγλικά: Fresno, California) είναι πόλη στην κεντρική Καλιφόρνια. Είναι έδρα της κομητείας του Φρέσνο. Στην απογραφή του 2010 είχε 510.365 κατοίκους, ήταν δηλαδή η πέμπτη μεγαλύτερη πόλη στη Καλιφόρνια, η μεγαλύτερη πόλη στην ενδοχώρα της Καλιφόρνια και συνολικά 34η μεγαλύτερη στις Ηνωμένες Πολιτείες. Η μητροπολιτική περιοχή του Φρέσνο έχει 1.107.416 κατοίκους. Η πόλη είναι χτισμένη στη κοιλάδα του ποταμού Σαν Χοακίν στο Σέντραλ Βάλεϊ της Καλιφόρνιας. Η κεντρική θέση της έχει ως αποτέλεσμα να είναι τόσο κοντά σε μεγάλες πόλεις όσο και περιοχές αναψυχής.
Η πόλη δημιουργήθηκε κατά το πυρετό του χρυσού στη Καλιφόρνια, στο μέσο του 19ου αιώνα. Η κομητεία του Φρέσνο εγκαθιδρύθηκε το 1856. Ο ποταμός Σαν Χοακίν πλημμύρισε το 1867 και η πόλη ανοικοδομήθηκε ξανά και έλαβε το καθεστώς πόλης το 1872. Η πόλη μεγάλωσε με γρήγορους ρυθμούς στο δεύτερο μισό του 20ου αιώνα. Η οικονομία της πόλης βασίζεται κυρίως στην αγροτική παραγωγή.
Εξωτερικοί σύνδεσμοι
Κατηγορία:Πόλεις της Καλιφόρνια
Jubileum Volume II
Jubileum Volume ΙI είναι ο τίτλος της συλλογής τραγουδιών του σουηδικού metal συγκροτήματος Bathory, η οποία κυκλοφόρησε στις 15 Μαρτίου του 1993 μέσω της δισκογραφικής εταιρείας "Black Mark Records".
Αυτό ήταν το δεύτερο μέρος της τριλογίας "Jubileum" που κυκλοφόρησε ο Quorthon από το 1992 μέχρι το 1998. Ο δίσκος περιλαμβάνει κομμάτια από τους έξι πρώτους δίσκους του συγκροτήματος, ακυκλοφόρητες ηχογραφήσεις και ένα τραγούδι που συμπεριλήφθηκε στην συλλογή "Scandinavian Metal Attack".
Τραγούδια του δίσκου
1. The Return of the Darkness and Evil (Quorthon) - 4:59
από το "Scandinavian Metal Attack"
2. Burnin' Leather (Quorthon) - 3:54
πρώην ακυκλοφόρητο
3. One Rode to Asa Bay (Quorthon) - 9:20
από το "Hammerheart"
4. The Golden Walls of Heaven (Quorthon) - 5:23
από το "Blood Fire Death"
5. Call from the Grave (Quorthon) - 4:58
από το "Under the Sign of the Black Mark"
6. Die in Fire (Quorthon) - 3:36
7. Shores in Flames (Quorthon) - 10:44
8. Possessed (Quorthon) - 2:40
από το "The Return"
9. Raise the Dead (Quorthon) - 3:40
από το "Bathory"
10. Total Destruction (Quorthon) - 3:50
11. Bond of Blood (Quorthon) - 7:37
από το "Twilight of the Gods"
12. Twilight of the Gods (Quorthon) - 13:40
Τα μέλη των Bathory
Οι μουσικοί οι οποίοι ηχογράφησαν τα κομμάτια του "Jubileum Volume II" είναι οι εξής:
Πηγές
Κατηγορία:Δισκογραφία των Bathory Κατηγορία:Άλμπουμ του 1993
Πίνακας προσπτώσεων
Στα μαθηματικά, ο πίνακας προσπτώσεων είναι ένας πίνακας που δείχνει τη σχέση ανάμεσα σε δύο κλάσεις αντικειμένων. Αν η πρώτη κλάση αντικειμένων είναι η X και η δεύτερη η Y, ο πίνακας έχει μια γραμμή για κάθε στοιχείο του της κλάσης Χ και μια στήλη για κάθε στοιχείο της κλάσης Y. Το στοιχείο της γραμμής x και της στήλης y ισούται με 1 αν x και y σχετίζονται και με 0 αν δε σχετίζονται. Υπάρχουν παραλλαγές, βλ. παρακάτω.
Θεωρία Γράφων
Πίνακες προσπτώσεων χρησιμοποιούνται κατά κύριο λόγο στη θεωρία γράφων.
Μη κατευθυνόμενοι και κατευθυνόμενοι γράφοι
Στη θεωρία γράφων, ένας μη κατευθυνόμενος γράφος G έχει δύο είδη πινάκων προσπτώσεων: τους προσανατολισμένους και τους μη προσανατολισμένους. Ο πίνακας προσπτώσεων (ή μη προσανατολισμένος πίνακας προσπτώσεων) του G είναι ένας p × q πίνακας (b_{ij}), όπου p και q είναι οι αριθμοί των κορυφών και των ακμών αντίστοιχα, έτσι ώστε b_{ij} = 1 αν η κορυφή v_i και η ακμή x_j είναι προσπίπτουσες  και 0 σε αντίθετη περίπτωση.
Για παράδειγμα, ο πίνακας προσπτώσεων του μη κατευθυνόμενου γράφου που φαίνεται στα δεξιά είναι ένας πίνακας που έχει 4 γραμμές (που αντιστοιχούν στις τέσσερις κορυφές, 1-4) και τέσσερις στήλες (που αντιστοιχούν στις τέσσερις ακμές, e1-e4):
Ο προσανατολισμένος πίνακας προσπτώσεων ενός μη κατευθυνόμενου γράφου G είναι ο πίνακας προσπτώσεων, με την έννοια των κατευθυνόμενων γράφων, οποιουδήποτε προσανατολισμού του G. Δηλαδή στη στήλη της ακμής e, υπάρχει +1 στη γραμμή που αντιστοιχεί στη μία κορυφή της e και −1 στη γραμμή που αντιστοιχεί στην άλλη κορυφή της e, και όλες οι άλλες γραμμές έχουν μηδενικά. Όλοι οι προσανατολισμένοι πίνακες προσπτώσεων του G διαφέρουν μόνο στο πρόσημο των στοιχείων κάποιων στηλών. Σε πολλές περιπτώσεις αυτή είναι μια ασήμαντη διαφορά, έτσι κάποιος μπορεί να μιλήσει για τον προσανατολισμένο πίνακα προσπτώσεων, παρόλο που κάτι τέτοιο τεχνικά είναι λανθασμένο.
Ο προσανατολισμένος ή μη προσνατολισμένος πίνακας προσπτώσεων ενός γράφου G σχετίζεται με τον  πίνακα γειτνίασης του γραφήματος γραμμής του L(G) σύμφωνα με το ακόλουθο θεώρημα:
όπου A(L(G)) είναι ο πίνακας γειτνίασης του γραφήματος γραμμής του G, B(G) είναι ο πίνακας προσπτώσεων και I_q είναι ο μοναδιαίος πίνακας διάστασης q.
Ο πίνακας Κίρχοφ υπολογίζεται από τον προσανατολισμένο πίνακα γειτνίασης με χρήση του τύπου:
Προσημασμένοι και δικατευθυνόµενοι γράφοι
Ο πίνακας προσπτώσεων ενός προσημασμένου γράφου είναι μια γενίκευση του προσανατολισμένου πίνακα προσπτώσεων. Είναι ο πίνακας προσπτώσεων οποιουδήποτε δικατευθυνόμενου γράφου που δημιουργεί τον προσανατολισμό του προσημασμένου γράφου. Η στήλη μιας θετικής ακμής έχει a +1 στη γραμμή που αντιστοιχεί στη μια άκρη της ακμής και a −1 στη γραμμή που αντιστοιχεί στην άλλη άκρη, όπως και σε ακμή μη προσημασμένου γράφου. Η στήλη μιας αρνητικής ακμής έχει είτε a +1 ή a −1 και στις δύο γραμμές.
Πολυγράφοι
Οι ορισμοί του πίνακα προσπτώσεων ισχύουν και σε γράφους με βρόχους και πολλαπλές ακμές. Η στήλη ενός προσανατολισμένου πίνακα προσπώσεων που αντιστοιχεί σε ένα βρόχο έχει όλα τα στοιχεία της μηδενικά, εκτός αν ο γράφος είναι προσημασμένος και ο βρόχος είναι αρνητικός. Σε αυτήν την περίπτωση η στήλη έχει όλα τα στοιχεία της μηδενικά εκτός από τη γραμμή της προσπίπτουσας κορυφής της, στην οποία έχει ±2.
Υπεργράφοι
Εξαιτίας του γεγονότος ότι οι ακμές ενός συνηθισμένου γράφου μπορούν να έχουν μόνο 2 κορυφές (μία σε κάθε άκρη), η στήλη ενός πίνακα προσπτώσεων για γράφους μπορεί να έχει μόνο δύο μη μηδενικά στοιχεία. Αντίθετα, ένας υπεργράφος μπορεί να έχει περισσότερες από μία κορυφές σε κάθε άκρη μιας ακμής. Έτσι, η γενική περίπτωση περιγράφει έναν υπεργράφο.
Δομές προσπτώσεων
Ο πίνακας προσπτώσεων μιας δομής προσπτώσεων C είναι ένας p × q πίνακας [b_{ij}], όπου p και q είναι ο αριθμός των σημείων και των γραμμών αντίστοιχα, έτσι ώστε b_{ij} = 1 αν το σημείο p_i και η γραμμή L_j είναι προσπίπτοντα και 0 διαφορετικά. Σε αυτήν την περίπτωση ο πίνακας προσπτώσεων είναι επίσης πίνακας γειτνίασης του γραφήματος Λέβι της δομής. Δεδομένου ότι υπάρχει ένας υπεργράφος για κάθε γράφημα Λέβι και αντίστροφα, ο πίνακας προσπτώσεων μιας δομής προσπτώσεων περιγράφει έναν υπεργράφο..
Πεπερασμένες γεωμετρίες
Μια περίπτωση τέτοιων δομών είναι η πεπερασμένη γεωμετρία. Για παράδειγμα, σε ένα πεπερασμένο επίπεδο, X είναι το σύνολο των σημέιων και Y είναι το σύνολο των γραμμών. Σε μια πεπερασμένη γεωμετρία περισσότερων διαστάσεων, X θα μπορούσε να είναι το σύνολο των σημείων και Y θα μπορούσε να είναι το σύνολο των υποχώρων διάστασης D - 1 όπου D η διάσταση του Y ή X θα μπορούσε να είναι το σύνολο όλων των υποχώρων μιας διάστασης d και Y το σύνολο όλων των υποχώρων μιας άλλης διάστασης e.
Σχεδιασμοί κατά Μπλοκ
Ένα άλλο παράδειγμα τέτοιας δομής είναι ένας σχεδιασμός κατά μπλοκ. Σε αυτήν την περίπτωση, X είναι είνα πεπερασμένο σύνολο "σημείων" και Y είναι μια κλάση υποσυνόλων του X, που ονομάζονται "μπλοκς" και τα οποία υπόκεινται σε κανόνες που εξαρτώνται από τον τύπο του σχεδιασμού. Ο πίνακας προσπτώσεων είναι ένα σημαντικό εργαλείο στη θεωρία των σχεδιασμών κατά μπλοκ. Για παράδειγμα, χρησιμοποιείται για να αποδείξει το θεμελιώδες θεώρημα των συμμετρικών 2-σχεδιασμών, ότι δηλαδή ο αριθμός των μπλοκς ισούται με τον αριθμό των σημείων.
Αναφορές
Κατηγορία:Θεωρία γράφων
Repräsentation von Graphen im Computer
Μεσοωκεάνια ράχη
Γενικά με τον γεωλογικό ή ειδικότερα ωκεανογραφικό ελληνικό όρο ωκεάνια υφαλορράχη, ή κατά διεθνή όρο μεσοωκεάνια ράχη ή ωκεάνια κορυφογραμμή χαρακτηρίζεται η έξαρση του ωκεάνιου βυθού που απαντάται σε μορφή οροσειράς με το ιδιαίτερο χαρακτηριστικό την κορυφογραμμή της να τη διατρέχει σε όλο το μήκος της τεκτονικό ρήγμα, μέσα από το οποίο αναδύεται μάγμα το οποίο στη συνέχεια εκχύεται ως λάβα δημιουργώντας συνεχώς κατά την ψύξη της νέες στρώσεις φλοιού. Εκ του γεγονότος αυτού οι μεσοωκεάνιες ράχες χαρακτηρίζονται γενικά ζώνες επέκτασης του ωκεάνιου πυθμένα. Λαμβάνοντας δε υπόψη τον μηχανισμό δημιουργίας της, η παρουσία της και μόνο αποτελεί αδιάψευστο στοιχείο ζώνης γειτνίασης δύο τεκτονικών πλακών.
Εξωτερικοί σύνδεσμοι
Κατηγορία:Ωκεάνιες υφαλορράχες Κατηγορία:Γεωλογικές διεργασίες Κατηγορία:Τεκτονικές πλάκες Κατηγορία:Ωκεανοί
1 Μαρτίου
28 Φεβρουαρίου | 29 Φεβρουαρίου | 1 Μαρτίου | 2 Μαρτίου
Ορθόδοξο εορτολόγιο
Κατηγορία:Ημέρες του έτους
Κιλλάκτωρ
Ο Κιλλάκτωρ ήταν αρχαίος Έλληνας ποιητής, γνωστός μόνο από επιγράμματά του που βρίσκονται στην Ελληνική Ανθολογία. Ο Waltz τον ταυτίζει με τον Καλλικτήρα. Ο Paton τους διαχωρίζει. Με το όνομα του Κιλλάκτορα σώζονται στην Παλατινή Ανθολογία δύο επιγράμματα (V 29 και 45).
Πηγές
Κατηγορία:Παλατινή Ανθολογία
Ναυλωτής
Γενικά με την ονομασία ναυλωτής ή φορτωτής, (Charterer), φέρεται το φυσικό ή νομικό πρόσωπο που παρέχει συγκεκριμένο φορτίο, (εμπόρευμα), σε κάποιο μέσον μεταφοράς, (όχημα, τρένο, πλοίο, αεροπλάνο κ.λπ.), στον εκναυλωτή έναντι ορισμένης αμοιβής, που καλείται κόμιστρο, ναύλος ή εισιτήριο αν πρόκειται για μετακίνηση του ίδιου προσώπου.
Γενικά
Στις χερσαίες, αεροπορικές και θαλάσσιες μεταφορές ο ναυλωτής μπορεί να είναι ο ιδιοκτήτης του φορτίου, ή ο εντολοδόχος εκπρόσωπος - πράκτορας εταιρείας, ή ακόμη και ο επιβάτης. Ειδικότερα στις θαλάσσιες μεταφορές ο ναυλωτής είναι εκείνος που νόμιμα μπορεί να υπογράψει σύμβαση μεταφοράς (ναυλοσύμφωνο) με τον πλοιοκτήτη η τον εφοπλιστή ή τον διαχειριστή συμπλοιοκτησίας ή άλλον εντολοδόχο των παραπάνω, όπως με ναυτικό πράκτορα και ναυλομεσίτη.
Σε όλες τις περιπτώσεις, πλην της δωρεάν μεταφοράς, ο ναυλωτής φέρει τον χαρακτήρα του εμπόρου και οι πράξεις που διενεργεί εκ της ιδιότητας αυτής εμπορικές.
Υποχρεώσεις του ναυλωτή
Οι υποχρεώσεις του ναυλωτή διακρίνονται ομοίως όπως και του εκναυλωτή σε α) προ της φόρτωσης και κατά τη φόρτωση και β)μετά τη φόρτωση και εκφόρτωση.
Υποχρεώσεις προ και κατά φόρτωση
Ο Φορτωτής υποχρεούται κατά τα στάδια αυτά:
Υποχρεώσεις μετά φόρτωση και εκφόρτωση
Ο Φορτωτής υποχρεούται στα στάδια αυτά:
Δείτε επίσης
Κατηγορία:Ναυτικό Δίκαιο Κατηγορία:Ναυλαγορά
Μόναχο (ταινία)
Η ταινία Μόναχο (πρωτότυπος τίτλος:Munich) είναι μια αμερικανική ταινία, είδους ιστορικού δράματος και πολιτικού θρίλερ σε σκηνοθεσία του Στίβεν Σπίλμπεργκ, παραγωγής της Universal σε συνεργασία με την Dreamworks και σε σενάριο του Τόνυ Κούσνερ και του Έρικ Ροθ.Η ταινία είναι βασισμένη στα γεγονότα της Σφαγής του Μονάχου κατά τους Θερινούς Ολυμπιακούς  Αγώνες του 1972. Πρωταγωνιστούν οι Έρικ Μπάνα, Ντάνιελ Κρεγκ, Κιάραν Χιντς, Ματιέ Κασσοβίτς, Χανς Τσίσλερ και Τζέφρεϊ Ρας.
Η ταινία είναι βασισμένη στο βιβλίο Vengeance: The True Story of an Israeli Counter-Terrorist Team του Τζορτζ Τζόνας σχετικά με τον Γιούβαλ Αβίβ, έναν τύπο ο οποίος ήταν ο Εβραίος επικεφαλής των ερευνών του Ισραήλ σχετικά με την εύρεση των υπεύθυνων της Σφαγής του Μονάχου, όπου σκοτώθηκαν σχεδόν όλοι οι Ισραηλίτες αθλητές εκπρόσωποι των Αγώνων αυτών.
Η ταινία κυκλοφόρησε στους περισσότερους κινηματογράφους παγκοσμίως το 2005.Στην Ελλάδα κυκλοφόρησε στις αρχές Ιανουαρίου του 2006.Δεν ήταν μια εισπρακτική επιτυχία, αφού παγκοσμίως απέφερε μόνο $130,358,911. Ωστόσο, απέσπασε θετικά σχόλια από τους κριτικούς. Η ταινία προτάθηκε για διάφορα βραβεία, ανάμεσα σε αυτά  5 βραβεία Όσκαρ και 2 Χρυσές Σφαίρες.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες παραγωγής Universal Pictures Κατηγορία:Ταινίες παραγωγής DreamWorks Κατηγορία:Ταινίες του 2005 Κατηγορία:Αμερικανικές πολιτικές δραματικές ταινίες Κατηγορία:Αμερικανικές ιστορικές ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Στίβεν Σπίλμπεργκ Κατηγορία:Ταινίες με μουσική σύνθεση Τζον Γουίλιαμς Κατηγορία:Αμερικανικές πολιτικές θρίλερ ταινίες Κατηγορία:Ταινίες γυρισμένες στην Ουγγαρία Κατηγορία:Δραματικές ταινίες βασισμένες σε πραγματικά γεγονότα Κατηγορία:Ταινίες γυρισμένες στη Μάλτα Κατηγορία:Ταινίες σε παραγωγή Στίβεν Σπίλμπεργκ Κατηγορία:Αμερικανικές κατασκοπικές ταινίες Κατηγορία:Ταινίες γυρισμένες στη Νέα Υόρκη
Ελληνική Ομοσπονδία Ράγκμπυ Λιγκ
thumb|120px|Το λογότυπο έως το 2016 Η Ελληνική Ομοσπονδία Ράγκμπυ Λιγκ (ΕΟΡΛ) ιδρύθηκε το 2013 και αναγνωρίστηκε από τα Ελληνικά Δικαστήρια. Εκκρεμεί η απονομή Ειδικής Αθλητικής Αναγνώρισης από τη Γενική Γραμματεία Αθλητισμού. Είναι επιφορτισμένη με την οργάνωση του αθλήματος ράγκμπι λιγκ (13 παικτών) στην Ελλάδα. Την ευθύνη για το άθλημα στη χώρα έχει η Ελληνική Ομοσπονδία Μοντέρνου Πεντάθλου.
Εθνική Ομάδα
Η επίσημη Εθνική Ομάδα της Ε.Ο.Ρ.Λ. έχει δώσει έξι αγώνες ως σήμερα.
Πρωτάθλημα
Από το 2013 διεξάγεται το πανελλήνιο πρωτάθλημα.
Εξωτερικοί σύνδεσμοι
Κατηγορία:Ράγκμπι λιγκ Ραγκμπι λιγκ
Καλλικτήρ
Ο Καλλικτήρ ήταν αρχαίος Έλληνας ποιητής από την Μαγνησία, γνωστός μόνο από τέσσερα επιγράμματά του που σώζονται στην Παλατινή Ανθολογία. Ο Waltz υποθέτει ότι ανήκε στην Αλεξανδρινή περίοδο, ότι περιλαμβανόταν στο Επιγραμμάτων ανθολόγιον του Διογενιανού και τον ταυτίζει με τον Κιλλάκτορα. Ο Paton τους διαχωρίζει.
Σύμφωνα και με την έκδοση Anthologia graeca ad palatini codicis fidem edita του Tauchnitz (1819), ταυτίζεται με τον Κιλλάκτορα και του αποδίδονται τα επιγράμματα V 29, X 2, XI 5, 6, 118, 333 της Παλατινής Ανθολογίας.
Αναφορές
Κατηγορία:Αρχαίοι Έλληνες επιγραμματοποιοί Κατηγορία:Παλατινή Ανθολογία Κατηγορία:Ανθολόγιο του Διογενιανού Κατηγορία:Ανθολογία του Πλανούδη
Γραμβούσα Χανίων
Γραμβούσα ή Γραμπούσα (από τα ιταλικά Garabusa ή Grabusa) είναι όνομα δύο μικρών νησιών της Κρήτης.  Τα δύο νησιά (Ήμερη Γραμβούσα και Άγρια Γραμβούσα) βρίσκονται στο βορειοδυτικό τμήμα του Νομού Χανίων. Διοικητικά υπάγονται στο δήμο Κισσάμου.
Οικογένεια Τσιριμώκου
Η οικογένεια Τσιριμώκου είναι παλιά οικογένεια πολιτικών της Φθιώτιδας.
Γραμβούσα Χανίων
Με το ίδιο όνομα υπάρχει ακρωτήριο στο βορειοδυτικότερο άκρο της Κρήτης αλλά και νησίδα στην Αμοργό (στα βόρεια του δυτικού της άκρου).
Οικογένεια Τσιριμώκου
Πηγές
* Κατηγορία:Ελληνικές οικογένειες
Γραμβούσα Χανίων
Λαογραφία
Το νησί της Γραμβούσας αναφέρεται σ' ένα τραγούδι:
Βενετο-Τουρκικοί Πόλεμοι
To κάστρο της Γραμβούσας οικοδομήθηκε την περίοδο 1579-1584, όταν η Δημοκρατία της Βενετίας είχε ολοκληρωτική εξουσία στην Κρήτη, ο στόχος ήταν να προστατεύσει το νησί περισσότερο από την επικίνδυνη Οθωμανική αυτοκρατορία. Όταν έληξε ο Κρητικός Πόλεμος και έπεσε ο Χάνδακας με ολόκληρη την Κρήτη στους Τούρκους (16 Σεπτεμβρίου 1669) οι Ενετοί διατήρησαν την Γραμβούσα και τα άλλα δύο ισχυρά φρούρια στις Κρητικές νησίδες Σούδα και Σπιναλόγκα. Οι νησίδες αυτές επέτρεψαν στους Βενετούς να διατηρήσουν το εμπόριο στην περιοχή με ελπίδες να ανακτήσουν την Κρήτη, ήταν άσυλο Κρητικών χριστιανών φυγάδων. Την εποχή που ξέσπασε ο τελευταίος ΣΤ΄ Βενετοτουρκικός Πόλεμος ή "Πόλεμος του Μωρέως" (6 Δεκεμβρίου 1691) ο Καπετάνιος ντε λα Γκιόκκα προδότης Ναπολιτσιάνος διοικητής των Βενετσιάνων στην Γραμβούσα παρέδωσε την νησίδα στους Οθωμανούς με δωροδοκία. Οι Οθωμανοί τον αντάμειψαν για την πράξη του, έζησε μέχρι το τέλος της ζωής του στην Κωνσταντινούπολη με τιμές και τον τίτλο "Κάπταιν Γραμβούσας".
Επαναστατικό κέντρο
Όταν ξέσπασε η Ελληνική Επανάσταση του 1821 η νησίδα έπεσε στα χέρια των χριστιανών ανταρτών. Ο Έλληνας αντιπρόσωπος της επαναστατικής κυβέρνησης Μανώλης Τομπάζης έφτασε στο νησί (1823) αλλά δεν το οχύρωσε επαρκώς για τις επόμενες μάχες. Το καλοκαίρι του 1825 ένα σώμα 400 Κρητών ανταρτών μαζί με άλλους Έλληνες που έφτασαν από την Πελοπόννησο κυρίευσαν την νησίδα με αρχηγούς τους Δημήτριο Καλλέργη και Εμμανουήλ Αντωνιάδη, την χρησιμοποίησαν σαν βάση τους. Τα κινήματα που ακολούθησαν και ενίσχυσαν την Κρητική ανταρσία έμειναν γνωστά σαν "Περίοδος της Γραμβούσας". Οι Οθωμανοί δεν έκαναν σοβαρές προσπάθειες να ανακαταλάβουν την νησίδα, περιορίστηκαν μόνο στην φύλαξη της δυτικής Κρήτης. Οι επαναστάτες πολιορκήθηκαν για δύο χρόνια αλλά λόγω της έλλειψης αγαθών κατέφυγαν στην πειρατεία, από τότε η Γραμβούσα έγινε κέντρο πειρατικών επιδρομών. Την εποχή αυτή κτίστηκε στην νησίδα ένα σχολείο και μια εκκλησία η "Παναγία η Κλεφτρινή", πήρε το όνομα της από τις συζύγους των "Κλεφτών", μια άλλη ονομασία για τους πειρατές. Ο κυβερνήτης Ιωάννης Καποδίστριας ενοχλημένος από την ασυδοσία των πειρατών έστειλε τον Αλέξανδρο Μαυροκορδάτο με Αγγλικά και Γαλλικά πλοία να τους υποτάξει, η Γραμβούσα πέρασε στα χέρια των Βρετανών. Ο Καποδίστριας διέταξε κατόπιν τον Χατζημιχάλη Νταλιάνη να στρατοπεδεύσει στην Γραμβούσα με 700 άντρες. Όταν ξέσπασε η Κρητική επανάσταση 1878 η Γραμβούσα, η Ιεράπετρα, η Σπιναλόγκα, το Ηράκλειο, το Ρέθυμνο, τα Χανιά και ο Κίσαμος δεν έπεσαν στα χέρια των επαναστατών λόγω μεγάλης έλλειψης του πυροβολικού.
Μακεδονικό Μέτωπο (Α΄ Παγκόσμιος Πόλεμος)
Το Μακεδονικό Μέτωπο, γνωστό και ως Μέτωπο της Θεσσαλονίκης, του Α΄ Παγκοσμίου Πολέμου άνοιξε στις 5 Οκτωβρίου του 1915 με την απόβαση της Γαλλικής Στρατιάς της Ανατολής της Τριπλής Συνεννόησης (Αντάντ) στη Θεσσαλονίκη με σκοπό να συνδράμει τη Σερβία που βρισκόταν εγκλωβισμένη από την τριπλή επίθεση της Γερμανίας, της Αυστροουγγαρίας, αλλά και της Βουλγαρίας που είχε μόλις προσχωρήσει στις Κεντρικές Δυνάμεις (Σεπτέμβριος του 1915), μέτωπο που παρέμεινε σχετικά σταθερό μέχρι τη νικηφόρα συμμαχική επίθεση, 3 χρόνια αργότερα, και που έληξε με την απελευθέρωση της Σερβίας και την παράδοση της Βουλγαρίας (Σεπτέμβριος και Νοέμβριος του 1918, αντίστοιχα).
Η βοήθεια της Αντάντ έφθασε αργά και δεν απέτρεψε την πτώση της Σερβίας, ενώ η Συμμαχική εισβολή και Κατοχή της Βορείου Ελλάδας επιδείνωσε την εσωτερική πολιτική κρίση του Εθνικού Διχασμού. Το μέτωπο σταθεροποιήθηκε και επεκτάθηκε από την ακτή της Αδριατικής στην Αλβανία μέχρι τον ποταμό Στρυμόνα, με τους Γαλλοβρετανούς να συγκεντρώνουν τελικά μεγάλες δυνάμεις από τις συμμαχικές χώρες, Ιταλία και Ρωσία, μα κυρίως από την Ελλάδα και τη Σερβία, ώστε να διασπάσουν τον βουλγαρικό στρατό, ο οποίος λάμβανε ενισχύσεις αντίστοιχα από τις υπόλοιπες Κεντρικές Δυνάμεις.
Αν και οι ίδιοι Γερμανοί επιτελάρχες παραδέχτηκαν πως η συμμαχική νίκη στο Μακεδονικό μέτωπο εναντίον της Βουλγαρίας, της Αυστρουγγαρίας και της Οθωμανικής Αυτοκρατορίας συνέβαλε καθοριστικά στην κατάρευση των Γερμανίας, δεν αναγνωρίστηκε αυτό από τη Μεγάλη βρετανία. Επιπλέον, ενώ η ιστιοριογραφική παραγωγή για τα συμβάντα του Εθνικού Διχασμού ειναι πλούσια, και ενώ υπάρχουν πολλές πρωτογενείς καταγραφές από τους μετέχοντες στο μέτωπο, από διάφορες εθνικότητες, χώρες και εποχές, η ιστορική παραγωγή για τη πορεία του μετώπου παραμένει σημαντικά κατώτερη, αν τη συγκρίνουμε με την παραγωγή για τα υπόλοιπα μέτωπα του Α' Παγκοσμίου Πολέμου.
Υπόβαθρο
Η Αυστροουγγαρία επιτέθηκε στη Σερβία τον Αύγουστο του 1914 αλλά δεν κατάφερε να νικήσει. Μετά την είσοδο της Οθωμανικής Αυτοκρατορίας στον πόλεμο με το πλευρό των Κεντρικών Δυνάμεων (Νοέμβριος 1914), αποφασιστικός παράγοντας στα Βαλκάνια έγινε η συμπεριφορά της Βουλγαρίας. Η Βουλγαρία καταλάμβανε μια στρατηγικά σημαντική θέση στο άκρο της Σερβίας και η παρέμβαση της και στις δύο πλευρές των εμπολέμων θα ήταν αποφασιστική. Η Βουλγαρία και η Σερβία συγκρούστηκαν μεταξύ τους δύο φορές τα τελευταία 30 χρόνια: στον σερβοβουλγαρικό πόλεμο του 1885 και στον Δεύτερο Βαλκανικό Πόλεμο το 1913. Η Βουλγαρία υπέστη ήττα το 1913 και η βουλγαρική κυβέρνηση (καθώς και η κοινή γνώμη) θεωρούσε πως η Σερβία είχε τον έλεγχο σε εδάφη που δικαιωματικά άνηκαν στη Βουλγαρία. Επίσης η Αντάντ μπορούσε να υποσχεθεί μονάχα μικρές εδαφικές παραχωρήσεις από τη Σερβία και την ουδέτερη Ελλάδα, και αυτές χωρίς μεγάλη αξιοπιστία αφού οι χώρες αυτές δεν ήταν ενημερωμένες, και θα αντιδρούσαν. Οι Κεντρικές Δυνάμεις από την άλλη, δεν δεσμευόντουσαν το ίδιο, και υποσχέθηκαν να παραχωρήσουν τα διαφιλονικούμενα εδάφη της Σερβίας καθώς και της Μακεδονίας που οι Βούλγαροι πάντα επιθυμούσαν, καθώς και να διεκδικήσουν τις κτήσεις που χάθηκαν στους Βαλκανικούς πόλεμους, σε περίπτωση που η Ελλάδα έμπαινε τελικά στον πόλεμο στο πλευρό της Αντάντ εναντίον τους (όπως και έγινε). Μετά τη συμμαχική ήττα στην εκστρατεία της Καλλίπολης (Απρίλιος 1915-Ιανουάριος 1916) και την ήττα των Ρώσων στο Γκόρλιτς-Ταρνόβ (Μάης-Σεπτέμβριος 1916), ο βασιλιάς Φερδινάνδος της Βουλγαρίας υπέγραψε μυστική συμφωνία με τη Γερμανία και την Οθωμανική Αυτοκρατορία στις 6 Σεπτεμβρίου 1915, καθώς ήταν οι Κεντρικές Δυνάμεις που μπορούσαν να εγγυηθούν καλύτερα τα συμφέροντά τους. Η συμφωνία τους αποκαλύφθηκε 2 βδομάδες αργότερα, στις 22 Σεπτεμβρίου, όταν η Βουλγαρία κήρυξε επιστράτευση. Η επίθεση εναντίον της Σερβίας ακολούθησε στις 14 του Οκτώβρη, όπως είχε προσυμφωνηθεί, επιφέροντας την τελειωτικό χτύπημα κατά των Σέρβων.
Τριπλή εισβολή και πτώση της Σερβίας
thumb|170px|left|Η υποχώρηση του σερβικού στρατού στα τέλη Οκτωβρίου του 1915 από τη βόρεια στη νότια Σερβία thumb|170px|left|Προπαγανδιστική αφίσα που παρουσιάζει τη νίκη των Κεντρικών Δυνάμεων στη Σερβία το 1915 thumb|170px|left|Η υποχώρηση των σερβικών δυνάμεων το χειμώνα του 1915-1916 μέσω των χιονισμένων βουνών της Αλβανίας στην ακτή της Αδριατικής thumb|170px|right|Θάνατος στο χιόνι thumb|170px|right|Οι εξουθενωμένοι Σέρβοι στρατιώτες περιμένουν τα συμμαχικά πλοία (Φεβρουάριος 1916)
Υπηρεσιακή κυβέρνηση Ιωάννη Θεοτόκη 1950
Η Υπηρεσιακή κυβέρνηση Ιωάννη Θεοτόκη 1950 (Ιανουάριος - Μάρτιος 1950), ανέλαβε να διεξαγάγει τις Ελληνικές Βουλευτικές εκλογές της 5ης Μαρτίου 1950.
Μακεδονικό Μέτωπο (Α΄ Παγκόσμιος Πόλεμος)
Τριπλή εισβολή και πτώση της Σερβίας
Μετά τη νίκη του σερβικού στρατού στη μάχη του Κολουμπάρα τον Δεκέμβριο του 1914, το σερβικό μέτωπο είδε μια ανάπαυλα μέχρι το φθινόπωρο του 1915. Υπό τις διαταγές του Αρχιστράτηγου Άουγκουστ φον Μάκενσεν, η Αυστροουγγρική Βαλκανική Στρατιά, η 11η Γερμανική Στρατιά και οι στολίσκοι του Δούναβη και του Σάβα προχώρησαν σε επίθεση κατά της Σερβίας στις 6 Οκτωβρίου 1915. Μέχρι τον Σεπτέμβριο του 1915, παρά την απίστευτη θυσία του σερβικού στρατού, η Αυστροουγγρική Βαλκανική Στρατιά, έχοντας περάσει τους ποταμούς Σάβα και Δρίνα, μαζί με την 11η Γερμανική Στρατιά που πέρασε τον Δούναβη, κατέλαβαν το Βελιγράδι, το Σμεντέρεβο, το Ποζάρεβακ και το Κολούμπακ, δημιουργώντας ένα ευρύ προγεφύρωμα στους ποταμούς Σάβα και Δούναβη και αναγκάζοντας τους Σέρβους να υποχωρήσουν στη νότια Σερβία.
Υπηρεσιακή κυβέρνηση Ιωάννη Θεοτόκη 1950
Η πρωθυπουργοποίηση του Ιωάννη Θεοτόκη καθώς και οι επιλογές ορισμένων προσώπων (όπως του Ιωάννη Μαυρομμάτη καθώς ήταν γνωστός ακραίος βασιλόφρων και του Γεωργίου Κορωναίου ο οποίος σχετιζόταν με την 4η Αυγούστου, ), σχολιάστηκαν αρνητικά από τα κόμματα του Κέντρου, καθώς θεώρησαν ότι η κυβέρνηση δεν πληρούσε τις απαιτήσεις αμεροληψίας και ουδετερότητας που απαιτούνταν.
Μακεδονικό Μέτωπο (Α΄ Παγκόσμιος Πόλεμος)
Τριπλή εισβολή και πτώση της Σερβίας
Στις 15 Οκτωβρίου 1915, δύο βουλγαρικές στρατιές προχώρησαν σε επίθεση κατά των σερβικών δυνάμεων στην κοιλάδα του Νότιου Μοράβα κοντά στο Βράνιε που έληξε στις 22 Οκτωβρίου 1915. Οι βουλγαρικές δυνάμεις κατέλαβαν το Κουμάνοβο, στο Στιπ και τα Σκόπια και ανάγκασαν τους Σέρβους να υποχωρήσουν μέσω Αλβανίας στην Κέρκυρα και στη Θεσσαλονίκη.
Υπηρεσιακή κυβέρνηση Ιωάννη Θεοτόκη 1950
Ο βασιλιάς Παύλος και η κυβέρνηση διέλυσαν την Δ΄ Αναθεωρητική βουλή και προκήρυξαν εκλογές για τις 19 Φεβρουαρίου 1950 (ημερομηνία που αργότερα μεταφέρθηκε στις 5 Μαρτίου του ίδιου έτους). Με την διάλυση της Βουλής έπαψαν να ισχύουν τα ψηφίσματά της, επομένως καταργήθηκε και το διαβόητο «Γ΄ Ψήφισμα του 1946» (με το οποίο νομιμοποιήθηκαν οι διωγμοί των αντιφρονούντων αριστερών) μάλιστα έγιναν και κάποιες συζητήσεις για εκ νέου νομιμοποίηση του ΚΚΕ ώστε να συμμετάσχει στις εκλογές, οι οποίες όμως βρήκαν αντίθετους κυρίως τα δυο μεγάλα πολιτικά κόμματα. Θετικοί υπέρ αυτής της προοπτικής ήταν μόνο οι αρχηγοί της ΕΠΕΚ και του Νέου Κόμματος, Ν. Πλαστήρας και Σπ.Μαρκεζίνης. . Οι επόμενες διαβουλεύσεις αφορούσαν το ζήτημα του εκλογικού νόμου, για το οποίο τελικά αποφασίστηκε να μείνει ως είχε - απλή αναλογική - αλλά να μειωθούν οι βουλευτικές έδρες από 354 σε 250.
Μακεδονικό Μέτωπο (Α΄ Παγκόσμιος Πόλεμος)
Τριπλή εισβολή και πτώση της Σερβίας
Για χρόνια, οι Σύμμαχοι (Βρετανία και Γαλλία) υπόσχονταν να στείλουν στρατιωτικές δυνάμεις στη Σερβία, αλλά η βοήθεια αυτή δεν έφτασε εγκαίρως, λόγω αφενώς των καθηλωμένων δυνάμεών τους στο Δυτικό Μέτωπο και στην αποτυχημένη, τελικά, εκστρατεία της Καλλίπολης, αλλά και αφετέρου λόγω της δηλωμένης ουδετερότητας του γερμανόφιλου Βασιλιά Κωσταντίνου της Ελλάδος, η οποία δεν επέτρεπε την ασφαλή διέλευση των στρατευμάτων τους στα Βαλκάνια μέσω Μακεδονίας. Η Αντάντ χρησιμοποίησε πιθανώς την ουδετερότητα της Ελλάδας ως δικαιολογία, αφού, όπως είχε προτείνει ο Σέρβος στρατάρχης Ραντομίρ_Πούτνικ, μπορούσαν να χρησιμοποιήσουν τις ακτές της Αλβανίας για γρήγορη μεταφορά ενισχύσεων και εξοπλισμού στους πρώτους 14 μήνες του πολέμου, καθώς ο στρατός του Μαυροβουνίου είχε διασφαλίσει τις ακτές της Αλβανίας από τα νότια, σε ασφαλή απόσταση από οποιαδήποτε βουλγαρική προώθηση στα νότια (σε περίπτωση βουλγαρικής επίθεσης). Οι Σύμμαχοι της Αντάντ βρισκόταν σε μυστικές διαπραγματεύσεις με τη Βουλγαρία, ελπίζοντας πως η είσοδος της τελευταίας στο πλευρό τους θα μείωνε την ανάγκη γαλλοβρετανικής βοήθειας στη Σερβία. Εντέλη στις 6 του Σεπτέμβρη του 1915 η Βουλγαρία διάλεξε την πλευρά της Γερμανίας με κρυφό σύμφωνο, και η επιδείνωση του μετώπου της Σερβίας στα νότιά της ήταν προδιαγεγραμμένη.